 

 **www.op-kzp.sk** **Kohézny fond**

**„Projekt je spolufinancovaný Európskou úniou“**

**Názov projektu: Zberný dvor - Jánovce**

**CIELE A PRÍNOS PROJEKTU**

Obci Jánovce bola v rámci Operačného programu Kvalita životného prostredia schválená Žiadosť o nenávratný finančný príspevok pre projekt s názvom **Zberný dvor - Jánovce.**

Účelom predkladaného projektu bolo vybudovanie zberného dvora na triedený odpad, pre účely a potreby obce. Realizáciou projektu došlo k zvýšeniu kapacity triedeného zberu komunálnych odpadov vznikajúcich v záujmovom území, katastrálnom území obce Jánovce. Primárne sa jedná o odpady, za ktorých zber a nakladanie s nimi zodpovedá, v súlade so zákonom o odpadoch, obec a na ktoré sa nevzťahuje rozšírená zodpovednosť výrobcov.

Realizáciou projektu boli vytvorené podmienky pre rozvoj efektívneho a trvale udržateľného systému nakladania s komunálnym odpadom. Investíciou do infraštruktúry odpadového hospodárstva obec podporila zefektívnenie existujúceho systému triedenia odpadov a zvýšenie množstva vytriedených zložiek odpadov, ktoré sú určené na druhotné spracovanie, čím došlo k zníženiu množstva zmesového komunálneho odpadu a odpadu zneškodňovaného skládkovaním. Realizáciou projektu došlo k zvýšeniu kapacity pre triedenie komunálnych odpadov o 210 t/rok, zvýšenie  množstva vytriedeného komunálneho odpadu v dôsledku realizácie projektu sa predpokladá na úrovni 210 t/rok, čo predstavuje výrazný nárast.

Environmentálny prínos projektu spočíva v znížení znečistenia prírodného prostredia a krajiny a dosiahnutím eliminácie tvorby nelegálnych skládok. Sociálno-ekonomický prínos projektu predstavuje úsporu nákladov pre obyvateľov obce spojený s likvidáciou odpadov. Zo sociálneho hľadiska možno očakávať zvýšenie kvality života a zdravia obyvateľov.

Vybudovanie zberného dvora je v súlade so zákonom o odpadoch č. 79/2015 Z. z. a bude riešiť zlepšenie situácie v obci z hľadiska nakladania s KO.

**Dátum začatia realizácie projektu: 08/2017**

**Dátum ukončenia realizácie projektu: 07/2020**

**Celkové náklady: 402 152,03 EUR**

**NFP (EÚ + ŠR): 382 044,43 EUR**

**Druh projektu: Dopytovo orientovaný projekt**

****

**Riadiaci orgán: Ministerstvo životného prostredia SR**